КъэIуакIэр (интонациер) мэхьэнэ гъэнэфагъэм епхыгъ ыкIи а мэхьанэр гущыIэухыгъэм къыхегъэщы. Арышъ, къэIокIэ шIыкIэр нахьыбэмкIэ гущыIэухыгъэм имэхьанэрэ игъэпсыкIэрэ япхыгъ. Ау къыхэкIы къэIуакIэр мэхьанэми, гущыIэухыгъэ гъэпсыкIэми ямыпхыгъэу, псалъэм иэмоциональнэ нэшанэ нэмыкI къымыгъэлъагъоуи. Ащ фэдэ къэIуакIэм зэпыугъо тамыгъэхэри ищыкIагъэу мэхъух: зэкIэлъыкIокIэ къэIуакIэм – зэпыутыр, точкэмрэ зэпыутымрэ; къызэхэзыфырэ къэIуакIэм – зэпыутыр, точкэмрэ зэпыутымрэ; зэпэзгъэуцурэ, къызхэкIырэ къэIуакIэм – тирер. Зэгъапшэх: